新宫铭
山元卿 (Tang)
良常西麓，源泽东泄。新宫宏宏，崇轩䡾䡾。雕珉盘础，镂檀竦楶。碧瓦鳞差，瑶阶肪截。阁凝瑞雾，楼横祥霓。驺虞巡徼，昌明捧闑。珠树规连，玉泉矩泄。灵飙遐集，圣日俯晰。太上游储，无极便阙。百神守护，诸真班列。仙翁鹄立，道师冰洁。玉成浆馔，琼为糜屑。桂旂不动，兰幄互设。妙乐竞奏，流铃间发。天籁虚徐，风箫冷彻。凤歌谐律，鹤舞会节。三变元云九成绛雪，易迁徒语。童初讵说，为毁乾坤。自有日月，清宁二百三十一年四月十二日建。